cyanic-selkie/wikianc huggingface dataset:
Code division multiple access
CDMA (Code Division Multiple Access) เป็นรูปแบบของเทคโนโลยีการสื่อสารอีกประเภทหนึ่งที่มีให้บริการอย่างแพร่หลาย ได้รับการคิดค้นและพัฒนาโดยบริษัท Qualcomm ระบบ CDMA จะทำงานโดยการแปลงคลื่นเสียงไปเป็นข้อมูลดิจิแบบตอล และถูกนำไปเข้ารหัสเฉพาะสำหรับการใช้งานในแต่ละครั้ง ซึ่งทำให้ระบบ CDMA นั้นสามารถรองรับการใช้งานจากเครื่องลูกข่ายได้ในจำนวนมาก
ในระบบ CDMA นั้นยังแบ่งเทคโนโลยีออกไปได้หลายแบบ อาทิเช่น CDMA One (IS-95A และ IS-95B), CDMA 2000 1x และ CDMA 2000 1xEVCDMA 2000 1xเป็นเทคโนโลยีที่ได้รับการพัฒนาขึ้นมาจาก CDMA เดิม โดยได้เพิ่มความสามารถในด้านการรองรับการใช้งานโทรศัพท์ และการรับส่งข้อมูลให้มีความเร็วเพิ่มขึ้นเป็น 153 kbps ทำให้สามารถใช้งานมัลติมีเดียได้สะดวกมากขึ้น
พีวีย์อิเล็กทรอนิกส์
พีวีย์อิเล็กทรอนิกส์คอร์ปอเรชัน (Peavey Electronics Corporation) เป็นบริษัทอเมริกันที่ออกแบบพัฒนา ผลิตและขายอุปกรณ์เครื่องเสียงระดับมืออาชีพ หนึ่งในผู้ผลิตอุปกรณ์เครื่องเสียงที่ใหญ่ที่สุดในโลก มีสำนักงานใหญ่ในเมอริเดียน มิสซิสซิปปี
ยาโตมิ
ยาโตมิ (弥富市 (Yatomi-shi)) เป็นนครในจังหวัดไอจิ ประเทศญี่ปุ่น มีขนาดพื้นที่ทั้งสิ้น 48.92 ตารางกิโลเมตร ในปี ค.ศ. 2012 มีจำนวนประชากร 43,355 คน
เอนไซโคลปิเดีย กาแลคติกา
เอนไซโคลปิเดีย กาแลคติกา (Encyclopedia Galactica) เป็นสารานุกรมสมมติที่ถูกอ้างถึงในนิยายวิทยาศาสตร์หลายเรื่อง สารานุกรมมีเนื้อหาเกี่ยวกับอารยธรรมของมนุษย์ในอนาคตที่ครอบครองกาแลกซี่
นอกจากนั้น เอนไซโคลปิเดีย กาแลคติกา ยังถูกนำไปใช้ในนิยายวิทยาศาสตร์เรื่องอื่นๆ ด้วย เช่น The Hitchhiker's Guide to the Galaxy ของดักลาส อดัมส์ เป็นต้น
ฉบับที่จัดพิมพ์
ในนิยายชุดสถาบันสถาปนาที่เขียนโดยอสิมอฟเองนั้น อ้างอิงเอนไซโคลปิเดีย กาแลคติกาฉบับที่ 114 ส่วนนิยายชุดสถาบันสถาปนา ไตรภาคที่สอง อ้างอิงฉบับที่ 116 จัดพิมพ์ในปีสถาปนศักราชที่ 1020
อุทยานแห่งชาติแม่น้ำใต้ดินปูเวร์โตปรินเซซา
อุทยานแห่งชาติแม่น้ำใต้ดินปูเวร์โตปรินเซซาตั้งอยู่บริเวณทิวเขาเซนต์พอล ทางตอนเหนือของเกาะปาลาวัน ประเทศฟิลิปปินส์ ห่างจากเมืองปูเวร์โตปรินเซซา เมืองหลวงของจังหวัดปาลาวันทางตอนเหนือประมาณ 50 กิโลเมตร
ณ ที่นี้ถือเป็นแม่น้ำใต้ดินที่มีความยาวที่สุดในโลก (ประมาณ 8.2 กิโลเมตร) ลอดผ่านถ้ำหินปูนของทิวเขาเซนต์พอล ที่มีอายุกำเนิดมานานกว่า 20 ล้านปี ก่อนที่จะไหลลงสู่ทะเลจีนใต้ โดยในภายในถ้ำจะประกอบด้วยหินงอกหินย้อยต่าง ๆ ที่มีลักษณะเหมือนรูปร่างต่าง ๆ ตามแต่จินตนาการของผู้พบเห็น เช่น หัวสิงโต, เห็ด, เทียนไขเล่มยักษ์ หรือพระแม่มารี ซึ่งถือเป็นจุดสำคัญของการเข้าชม การเข้าชมต้องใช้วิธีการล่องเรือพายเข้าไป และใช้ไฟฉายส่อง เพราะภายในถ้ำไม่มีการติดตั้งไฟอย่างถาวร
ก่อนที่จะเข้าสู่ถ้ำ ต้องเดินผ่านเส้นทางชมธรรมชาติซึ่งเป็นป่าดิบที่อุดมสมบูรณ์ ประกอบไปด้วยป่าไม้นานาชนิด และสัตว์ป่าหายากชนิดต่าง ๆ เช่น ลิงแสม, นกเงือกปาลาวัน เป็นต้น และภายในถ้ำก็เป็นแหล่งอาศัยของค้างคาวจำนวนมาก
การเข้าชม จะเข้าชมได้เพียง 1.2 กิโลเมตร ส่วนที่เหลือจะปิดไม่ให้นักท่องเที่ยวเข้าชม ด้วยเหตุผลของการอนุรักษ์ และจำกัดจำนวนนักท่องเที่ยว
อัตราค่าเข้าชมคนละ 150 เปโซ ถือเป็นแหล่งท่องเที่ยวแห่งใหม่ของจังหวัดปาลาวัน อุทยานแห่งชาติแม่น้ำใต้ดินปูเวร์โตปรินเซซาได้รับการประกาศให้เป็น 7 สิ่งมหัศจรรย์ทางธรรมชาติของโลก เมื่อปี ค.ศ. 2011 ร่วมกับป่าแอมะซอน, อ่าวหะล็อง, น้ำตกอีกวาซู เป็นต้น
ฟิสิกส์โมเลกุล
ฟิสิกส์ระดับโมเลกุลคือการศึกษาคุณสมบัติทางกายภาพของโมเลกุลพันธะเคมีระหว่างอะตอมตลอดจนการ เปลี่ยนแปลง ของโมเลกุล เทคนิคการทดลองที่สำคัญที่สุดคือ สเปกโทรสโกปีประเภทต่างๆ นอกจากนี้ยังใช้การกระเจิง สาขานี้มีความสัมพันธ์อย่างใกล้ชิดกับฟิสิกส์อะตอมและคาบเกี่ยวกันอย่างมากกับ เคมี เชิงทฤษฎี เคมีกายภาพและฟิสิกส์เคมี [1]
นอกเหนือจากสถานะการกระตุ้นทางอิเล็กทรอนิกส์ซึ่งทราบจากอะตอมแล้ว โมเลกุลยังแสดงโหมดการหมุนและการสั่นสะเทือนซึ่งมีระดับพลังงานเป็นเชิงปริมาณ ความแตกต่างของพลังงานที่เล็กที่สุดมีอยู่ระหว่างสถานะการหมุนที่แตกต่างกัน: สเปกตรัมการหมุนบริสุทธิ์อยู่ในขอบเขตอินฟราเรด ไกล ( ความยาวคลื่นประมาณ 30 - 150 ไมโครเมตร ) ของสเปกตรัมแม่เหล็กไฟฟ้า สเปกตรัมสั่นสะเทือนอยู่ในอินฟราเรดใกล้ (ประมาณ 1 - 5 ไมโครเมตร) และสเปกตรัมที่เกิดจากการเปลี่ยนภาพทางอิเล็กทรอนิกส์ส่วนใหญ่อยู่ในบริเวณที่มองเห็นได้และรังสีอัลตราไวโอเลตจากการวัดคุณสมบัติสเปกตรัมการหมุนและการสั่นสะเทือนของโมเลกุลเช่นระยะห่างระหว่างนิวเคลียสสามารถคำนวณได้เฉพาะ
แง่มุมที่สำคัญอย่างหนึ่งของฟิสิกส์ระดับโมเลกุลคือ ทฤษฎีการ โคจรของอะตอม ที่สำคัญ ในด้านฟิสิกส์อะตอมขยายไปสู่ทฤษฎี การ โคจรของโมเลกุล
ความสัมพันธ์ไทย–เยอรมนี
ความสัมพันธ์ไทย–เยอรมนี เป็นความสัมพันธ์ระหว่างประเทศไทยกับประเทศเยอรมนี ที่เริ่มต้นอย่างเป็นทางการตั้งแต่รัชสมัยพระบาทสมเด็จพระจอมเกล้าเจ้าอยู่หัว ต่อมา พระบาทสมเด็จพระจุลจอมเกล้าเจ้าอยู่หัว เสด็จเยือนยุโรปใน พ.ศ. 2440 และ พ.ศ. 2450 รวมทั้งโอรสหลายพระองค์ต่างทรงรับการศึกษาที่ประเทศเยอรมนี ดังเช่น สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร ผู้สำเร็จราชการในสมัยนั้น ที่ทรงอภิเษกสมรสกับสตรีชาวเยอรมัน
ในรัชสมัยพระบาทสมเด็จพระจุลจอมเกล้าเจ้าอยู่หัวนี้เอง ที่มีชาวต่างชาติรวมถึงชาวเยอรมันที่เดินทางมายังประเทศสยามเพื่อนำความรู้มาพัฒนาประเทศให้ทันสมัย ทั้งทางรถไฟ การไปรษณีย์โทรเลขต่างได้รับการสนับสนุนจากผู้เชี่ยวชาญชาวเยอรมัน รวมถึงพระเจนดุริยางค์ หรือชื่อเดิม ปีเตอร์ ไฟท์ เป็นบุตรของชาวเยอรมันที่อพยพมาอาศัยอยู่ในประเทศไทย เป็นผู้ประพันธ์ทำนองเพลงชาติไทย
ความสัมพันธ์ระหว่างสองประเทศนี้ยังคงมีมาโดยตลอด โครงการที่รัฐบาลเยอรมันให้ความสำคัญ คือการวิจัยทางวิทยาศาสตร์ ดังเช่น การวิจัยการสืบพันธุ์ของช้างเอเชีย โดยมีการขอยืมช้างไทยไปวิจัยศึกษาที่สวนสัตว์ในโคโลญ อันเป็นการแลกเปลี่ยนความรู้ทางวิชาการและวิทยาศาสตร์ระหว่างสองประเทศ
ความสัมพันธ์ทางการทูต
ในสมัยที่เยอรมนียังคงแยกเป็นรัฐเสรีหลายรัฐ ได้มีรัฐสำคัญอย่างปรัสเซียที่จัดตั้งจัดตั้งคณะทูตสันถวไมตรีแห่งปรัสเซียมายังสยาม โดยมีหัวหน้าคณะทูตคือ เคานท์ ซู ออยเลนบวร์ก พร้อมคณะ ซึ่งประกอบด้วยนักวิทยาศาสตร์กับชาวเยอรมันผู้เชี่ยวชาญสาขาต่าง ๆ โดยเดินทางมาถึงสยาม ณ วันที่ 22 พฤศจิกายน พ.ศ. 2405 ซึ่งตรงกับรัชสมัยของพระบาทสมเด็จพระจอมเกล้าเจ้าอยู่หัว
การเจรจาการค้าพระราชไมตรี ด้านการค้าและการเดินเรือระหว่างสองประเทศเริ่มขึ้นในวันที่ 6 มกราคม พ.ศ. 2406 โดยมีเจ้าฟ้ากรมหลวงวงศาธิราชสนิท เป็นหัวหน้าคณะเจรจาฝ่ายไทย ซึ่งทางปรัสเซียไม่มีนโยบายล่าอาณานิคมในแถบเอเชียอาคเนย์ การเจรจาเสร็จสิ้นและลงนามสัญญา ณ วันที่ 7 กุมภาพันธ์ พ.ศ. 2406 โดยสัญญาระบุถึงการปฏิบัติไมตรีต่อกัน ต่อมาในปี พ.ศ. 2422 ได้มีการตั้งสถานทูตไทย ณ กรุงเบอร์ลิน และ พ.ศ. 2431 ได้มีการเลื่อนระดับสถานกงสุลเยอรมนีขึ้นเป็นสถานอัครราชทูตเยอรมนี ณ กรุงเทพมหานคร
แดน บราวน์
แดน บราวน์ (Dan Brown) นักเขียนชาวอเมริกัน มีชื่อเสียงกว้างขวางจากผลงานนิยายสืบสวนสอบสวนอิงประวัติศาสตร์อย่าง รหัสลับดาวินชี
ประวัติ
แดน บราวน์เกิดเมื่อวันที่ 22 มิถุนายน พ.ศ. 2507 โตในเมืองเอ็กซีเตอร์ รัฐนิวแฮมป์เชียร์ สหรัฐอเมริกา เป็นบุตรคนโตในพี่น้อง 3 คน คอนสแตนซ์ บราวน์ (นามสกุลเดิม เกอร์ฮาร์ด) มารดาเป็นนักดนตรีอาชีพ เล่นดนตรีในโบสถ์ ส่วนริชาร์ด จี. บราวน์ บิดาเป็นครูสอนคณิตศาสตร์ในโรงเรียนมัธยม Phillips Exeter Academy
เนื่องจาก Phillips Exeter Academy ต้องการให้อาจารย์ใหม่อาศัยในตัวโรงเรียนด้วย ครอบครัวของเขาจึงอาศัยที่โรงเรียนนั้น และเป็นสถานศึกษาระดับมัธยมของบราวน์
บราวน์สำเร็จการศึกษาระดับปริญญาตรีจาก Amherst College ในปี พ.ศ. 2529 หลังจบการศึกษาเขาผันตัวมาเป็นนักดนตรีสมัครเล่น ทำอัลบั้มเพลงสำหรับเด็กขายได้ไม่กี่ร้อยแผ่น ต่อมาในปี พ.ศ. 2534 เขาก็ย้ายไปลอสแอนเจลิส เข้าทำงานกับวิทยาลัยประพันธ์เพลงแห่งชาติ และได้พบกับไบลธ์ นิวลอน (Blythe Newlon) รุ่นพี่หญิงที่มีอายุกว่าเขา 12 ปี ซึ่งเป็นผู้อำนวยการแผนกพัฒนาศิลปินของวิทยาลัย แม้งานไม่เกี่ยวข้องกันโดยตรง แต่นิวลอนก็ช่วยโปรโมตงานต่าง ๆ ของบราวน์ จนพัฒนาความสัมพันธ์กลายเป็นความรักโดยคนรอบตัวไม่ทราบ บราวน์แต่งงานกับนิวลอนในปี พ.ศ. 2540 ก่อนจะหย่าร้างในปี พ.ศ. 2562
พ.ศ. 2536 บราวน์ย้ายกลับมานิวแฮมป์เชียร์บ้านเกิดพร้อมนิวลอน ที่นั่นบราวน์เป็นครูสอนภาษาอังกฤษ ณ โรงเรียนเก่าและสอนภาษาสเปนให้นักเรียนเกรด 6-8 จน พ.ศ. 2537 เขาหันมาเป็นนักเขียน เมื่อเขาไปพักผ่อนที่ตาฮิติ และได้อ่านนิยายเรื่อง แผนโลกาวินาศ (The Doomsday Conspiracy) ผลงานของซิดนีย์ เชลดอน (Sidney Sheldon) นั่นเป็นจุดกำเนิดให้เขาลงมือเขียนนิยายเรื่องแรกของเขา ล่ารหัสมรณะ (Digital Fortress) และในปีเดียวกันบราวน์ได้ออกซีดีเพลงในชื่อ "Angels & Demons" ซึ่งภาพหน้าปกอัลบั้มเป็นภาพแอมบิแกรม ฝีมือศิลปินนามจอห์น แลงดอน (John Langdon) ที่ภายหลังชื่ออัลบั้มกลายเป็นชื่อนิยายเล่มที่สองของเขา เทวากับซาตาน (Angels & Demons) และได้นำเอาชื่อศิลปินที่วาดภาพปกอัลบั้มมาเป็นชื่อตัวละครเอกของเรื่อง
พ.ศ. 2539 บราวน์เลิกสอนและกลายมาเป็นนักเขียนอาชีพเต็มตัว ปีต่อมาผลงานนิยายเล่มแรกของเขา ล่ารหัสมรณะ ก็เสร็จสมบูรณ์และได้จัดพิมพ์ จากนั้นเขาออก เทวากับซาตาน ในปี พ.ศ. 2543 และ แผนลวงสะท้านโลก (Deception Point) ในปี พ.ศ. 2544
ผลงาน 3 เรื่องแรก ล่ารหัสมรณะ, เทวากับซาตาน และ แผนลวงสะท้านโลก ขายได้น้อยกว่าหมื่นเล่มในการพิมพ์ครั้งแรก จนออก รหัสลับดาวินชี (The Da Vinci Code) ในปี พ.ศ. 2546 หนังสือนี้กลายเป็นหนังสือติดอันดับหนังสือขายดีของนิวยอร์กไทมส์ตั้งแต่สัปดาห์แรกที่วางจำหน่าย และเป็นหนังสือขายดีตลอดกาลเล่มหนึ่ง ด้วยยอดขาย 81 ล้านเล่มทั่วโลกในปี พ.ศ. 2552 และมีการสร้างเป็นภาพยนตร์ ซึ่งส่งผลให้ผลงาน 3 เรื่องแรกของบราวน์กลับมามียอดจำหน่ายสูงอีกครั้ง และผลงานเรื่อง เทวากับซาตาน ก็ถูกสร้างเป็นภาพยนตร์ตามมา ออกฉายในปี พ.ศ. 2552 ต่อมาบราวน์ได้ออกผลงานเรื่องใหม่ชื่อ สาส์นลับที่สาบสูญ (The Lost Symbol) วางจำหน่ายในเดือนกันยายน ปีเดียวกัน
ในปี พ.ศ. 2556 บราวน์ออกผลงานในชุด โรเบิร์ต แลงดอน เล่มที่ 4 ชื่อ สู่นรกภูมิ (Inferno) ต่อมาในปี พ.ศ. 2560 บราวน์ออกผลงานชื่อ ออริจิน (Origin) ซึ่งเป็นนิยายเล่มที่ 5 ในชุด โรเบิร์ต แลงดอน
บางมด (แก้ความกำกวม)
บางมด อาจหมายถึง
มิตซูบิชิ เอฟ-15เจ
มิตซูบิชิ เอฟ-15เจ/ดีเจ อีเกิล (Mitsubishi F-15J/DJ Eagle) เป็นเครื่องบินขับไล่สองเครื่องยนต์ของญี่ปุ่น พัฒนาโดยมีฐานมาจาก แมคดอนเนลล์ดักลาส เอฟ-15 อีเกิลของสหรัฐอเมริกา ผลิตขึ้นภายใต้สิทธิโดยมิตซูบิชิ เฮวี่ อินดัสทรีย์ส ประจำการในกองกำลังป้องกันตนเองทางอากาศญี่ปุ่นตั้งแต่ปี พ.ศ. 2524 เพื่อทดแทน เอฟ-104 สตาร์ไฟเตอร์ และ เอฟ-4 แฟนทอม 2
ข้อมูลจำเพาะ
280px|thumb|F-15J เตรียมขึ้นบินที่ฐานทัพอากาศเฮียะกุริ จังหวัดอิบะระกิ
ฟิสิกส์ทัศนศาสตร์
ฟิสิกส์ทัศนศาสตร์ หรือ ฟิสิกส์ของแสง เป็นศาสตร์ของฟิสิกส์ที่ศึกษา คุณสมบัติพื้นฐานทางกายภาพที่เกี่ยวข้องกับ แสง เช่น การแทรกสอด และ การเลี้ยวเบนของแสง ปฏิกิริยาระหว่างแสง กับ อะตอม สถิติทางควอนตัมของแสง
ฟิสิกส์ทัศนศาสตร์ สามารถถูกแบ่งออกได้เป็น 2 แขนง ขึ้นกับวิธีที่ใช้อธิบาย คือ
โรงเรียนฝึกซุ่มยิงแห่งสตรีส่วนกลาง
ประวัติ
โรงเรียนได้รับการก่อตั้งขึ้นในเวชเนียกี แคว้นมอสโก หลังจากออกคำสั่งเมื่อวันที่ 20 มีนาคม ค.ศ. 1942 โดยกระทรวงกลาโหมเพื่อจัดตั้งโรงเรียน นักเรียนที่มีศักยภาพต้องมีอายุอย่างน้อย 20 ปี, มีร่างกายที่สมบูรณ์, สำเร็จการศึกษาระดับมัธยมศึกษาอย่างน้อยเจ็ดชั้น และผ่านโปรแกรมวซิวอบุช 4 วันชั้นต้น หลังจากการสวนสนามและสาบานกับโรงเรียนที่เปิดอย่างเป็นทางการเมื่อวันที่ 3 พฤษภาคม
ในเดือนกุมภาพันธ์ ค.ศ. 1943 นักเรียนของโรงเรียนบริจาค 69,260 รูเบิลของเงินออมรวมของพวกเธอเพื่อเริ่มต้นการผลิตปืนเล็กยาวเพิ่มเติม เดือนเดียวกันนี้มีการเปิดสนามซ้อมยิงขึ้นที่โคซีโน ในเดือนพฤษภาคมโรงเรียนได้กลายเป็นโรงเรียนฝึกซุ่มยิงแห่งสตรีส่วนกลางอย่างเป็นทางการ ในวันที่ 25 มิถุนายนโรงเรียนได้รับคำสั่งให้จัดตั้งสองกองพันและหนึ่งหน่วยผู้ฝึกสอนพลซุ่มยิงหลังสำเร็จการศึกษา 50 คน ซึ่งได้รับการส่งไปยังแนวรบคาลีนิน และอีก 54 คนได้รับการส่งไปยังแนวรบด้านตะวันตกเฉียงเหนือในชุดแรกของนักเรียนนายร้อย ส่วนในเดือนกรกฎาคมนักเรียนนายร้อยชุดที่สองได้สาบานคำสัตย์ปฏิญาณทางทหารและเริ่มฝึกซ้อม นักเรียนนายร้อยที่ผ่านการสอบของโรงเรียนบัญชาการทหารระดับสูงแห่งมอสโกนอกเหนือจากการสำเร็จการศึกษาก็มียศร้อยตรี ในการสำเร็จการศึกษาเดือนมีนาคม ค.ศ. 1944 ทหารหญิง 150 คนได้รับการส่งไปยังแนวรบด้านตะวันตกเฉียงเหนือ, 75 คนไปยังแนวรบบอลติกที่ 2, 200 คนไปยังแนวรบด้านตะวันตก, 75 คนไปยังแนวรบบอลติกที่ 1 และ 85 คนไปยังแนวรบเบียโลรัสเซียที่ 1
ในเดือนพฤษภาคมปี ค.ศ. 1944 ชุดที่สามของนักเรียนนายร้อยได้สาบานคำสัตย์ปฏิญาณและเริ่มฝึกซ้อม ครั้นวันที่ 25 พฤศจิกายน ค.ศ. 1944 มีผู้หญิง 559 คนออกจากสถานศึกษาเพื่อปฏิบัติหน้าที่ ก่อนที่เหลือนักเรียน 411 คนที่เหลือของการสำเร็จการศึกษาได้รับการส่งไปประจำการในเดือนกุมภาพันธ์ นักเรียนเหล่านั้นรวม 95 คนได้รับการส่งไปยังแนวรบเบียโลรัสเซียที่ 1, 87 คนได้รับการส่งไปยังแนวรบเบียโลรัสเซียที่ 2, 110 คนได้รับการส่งไปยังแนวรบยูเครนที่ 1 และ 119 คนได้รับการส่งไปยังแนวรบยูเครนที่ 4
โรงเรียนถูกยกเลิกตั้งแต่วันที่ 15 มีนาคมถึง 10 พฤษภาคม ค.ศ. 1945 ในขณะที่บุคลากรถูกย้ายไปยังโรงเรียนบัญชาการทหารระดับสูงแห่งมอสโก
Test Drive Unlimited
Test Drive Unlimited คือเกมภาคที่ 9 ของซีรีส์การแข่งรถบนถนนสุดมันส์ Test Drive พร้อมกับรถที่จดลิขสิทธิ์กว่า 125 คัน รวมไปถึงรถมอเตอร์ไซค์ และอื่น ๆ อีกมากมายให้คุณได้ขับกินลมในเกาะ Oahu ที่เมือง Hawaii กว่า 1,000 ไมล์ และ สถานที่ลับต่าง ๆ และเป็นหนึ่งในหลายซีรีส์เกมรถแข่งที่มีภาคต่อเยอะมาก ชนิดที่ว่าเลือกเล่นกันไม่ถูกเลยทีเดียว
เกมเพลย์
Test Drive Unlimited ได้ให้ผู้เล่นขับรถอย่างอิสระ ท่องเข้าไปในหมู่เกาะ Oahu และท้าแข่งนักซิ่งตามถนน เพื่อรวบรวมเงินไปซื้อรถหรูมาซิ่งบนถนนอย่างสุดขีดบนเส้นทางกว่า 1,000 ไมล์ในหมู่เกาะ Oahu เมือง Honolulu และยังมีบางคนที่มีความสามารถ ค้นหาส่วนลับที่เข้าไปได้ และขับได้ (ยกเว้นใต้น้ำ) XBOX 360 ได้เผยว่า รองรับพวงมาลัยขับรถจำลอง ซึ่งพร้อมกับระบบ ผลกระทบเสมือนจริง (Force Feedback) ซึ่งทำให้ผู้เล่นที่มีอุปกรณ์ XBOX 360 Wireless Steering Wheel ได้ใช้ประโยชน์ในการขับขี่อย่างสมจริงที่สุด
และนอกจากนี้ Atari (อาตาริ) ยังรวบรวมข้อมูลทุกตารางนิ้วของหมู่เกาะ Oahu และเก็บเส้นทางทั้งหมด, สิ่งก่อสร้างทั้งหมดทุกอย่าง, ฯลฯ
โหมดเล่นคนเดียว
โหมดนี้ให้คุณโลดแล่นไปบนเกาะนี้พร้อมกับรถ 1 คัน และบ้านเก็บรถ 1 หลัง ซึ่งคุณสามารถค้นหามันได้ภายหลัง ด้วยความสามารถของคุณ และยังจะมีร้านขายรถ / มอเตอร์ไซค์ / ร้านแต่งรถ / ร้านทำสี / ร้านเช่ารถ / ซื้อบ้าน / ย้ายรถ และอื่น ๆ อีก มากมาย ถ้าคุณสามารถเอาชนะการแข่งต่าง ๆ ทั้งเฉพาะรุ่นและการจับเวลา ที่พบได้ตามทาง ก็จะได้รับเป็นเงินหรือคูปอง เพื่อนำไปแต่งตัวละครของคุณเอง และนำเงินไปซื้อรถต่าง ๆ เช่น AC Cobra, Ferrari, Pontiac (Megapack หรือแพคเสริมที่นำรถมาอีก 46 คัน ไม่ว่าจะเป็น Mclaren F1 หรือ Chevy Stringle)
คอนเทนต์ที่ไม่มีในเครื่อง PS2, PSP
เกม Test Drive Unlimited เครื่อง PS2, PSP มีบางคอนเทนต์ที่ถูกตัดออกไป ดังนี้ - เกียร์ธรรมดา (สามารถไปตั้งค่าได้ใน Options)
แต่งตัวละคร
รถยี่ห้อจำพวกมอเตอร์ไซค์, Ferrari, Maserati
Cockpit View (PSP)
โหมดภารกิจ
NPC ในที่ก่อสร้าง
กระจกข้างและกระจกหลัง
รองรับ Steering Wheel
Multiplayer
1 ในไม่กี่เกมที่มีการออนไลน์แข่งขันอย่างยอดเยี่ยมได้ดีเท่านี้อีกแล้ว รับประกันความมันส์โดย Gamespy รวมถึงยังสามารถทำภารกิจ Tasks ต่าง ๆ แลกกับรางวัลได้อีกด้วย
คอนเทนต์ให้ดาวน์โหลด
ในเวอร์ชัน XBOX 360 นั้นจะมีการให้ดาวน์โหลดผ่าน XBOX Live (เช่น Booster Pack ของ Project Gotham Racing และ Sotuh Central Car Pack ใน Midnight Club:LA) ซึ่งเป็นแพคดาวน์โหลดรถเพิ่ม อีก 16 คัน และ Hardcore Mode เพื่อเพิ่มความสมจริงแก่การใช้ USB Steering Wheel ในราคา 160 Microsoft Points หรืออีกทางเลือก คือการจบเกมนี้อย่างสมบูรณ์
รายชื่อรถ
คลาส เอ = รถความเร็วสูง ยุคใหม่
คลาส บี = เร็วพอ ๆ กับ คลาส เอ แต่ช้ากว่า
คลาส ซี = รถที่สมดุลในทุกด้าน
คลาส ดี = รถช้า ๆ ขับกินลมสบายใจ
คลาส อี = หากแต่งรถให้เยี่ยมด้วยความสามารถคุณ สามารถสู้กับคลาส ดี หรือ ซี ได้เลย
คลาส จี = รถคลาสสิก
นอกจากนี้ยังมีคลาส มอเตอร์ไซค์อีก 2 คลาส (ฺMB - MA)
ร้านแต่งรถแบบแยกหมวดอีก 7-8 หมวด
รายชื่อทั้งหมด ซึ่งบางส่วนอาจจะมาจากหัวข้อ Megapack
AC 289 - G
Alfa GT 3.2 V6 24v - F
Alfa Romeo 8c Competizione - C (รุ่นต้นแบบ)
Ascari KZ1 - B
Aston Martin V8 Vantage - D
Aston Martin DB9 Coupe - D
Aston Martin DB9 Volanto - D
Aston Martin DB7 Zagato - D
Aston Martin Vanquish S - C
Aston Martin DB4 GT Zagato - G
Audi A3 3.2 quattro DSG - F (รุ่นล่าสุด)
Audi TT quattro sport - F (เวอร์ชันสุดท้าย ของ โมเดลแรก)
Audi A6 4.2 quattro - E (แบบโมเดิร์น)
Cadillac XLR-V - D
Caterham CSR 260 - B
Chevrolet SSR - F
Chevrolet Corvette C6 Coupe - C
Chevrolet Corvette Z06 Coupe - B (ซี6 โมเดล)
Chevrolet Camaro Z-28 - G (1967 โมเดล)
Chevrolet Corvette Stingray 69 - G
Chrysler 300C SRT-8 - D
Chrysler Firepower Concept car - C
Chrysler ME FOUR-TWELVE - A
Ducati Monster S4R - MB
Ducati Supersport 1000 DS - MB
Ducati 999R - MA
Dodge Viper SRT 10 - B
Ferrari F430 - B
Ferrari F430 Spider - B
Ferrari 575M Maranello - C
Enzo Ferrari - A
Ferrari 288 GTO - C
Ford Mustang GT Coupe - E (รุ่นล่าสุด, จะเป็นรุ่น Tuned เมื่อเป็นโมเดลของ Saleen)
Ford Mustang GT Convertible - E (รุ่นล่าสุด, จะเป็นรุ่น Tuned เมื่อเป็นโมเดลของ Saleen)
Ford Mustang GT-R Concept - D
Ford GT - B (รุ่นต้นแบบ)
Ford Shelby Cobra Concept - B
Ford Shelby GR-1 Concept - B
Jaguar XK Coupe - E (โมเดลใหม่)
Jaguar XK Convertible - E (โมเดลใหม่)
Jaguar XKR Coupe - D (โมเดล ต้นตำรับ)
Jaguar XJ220 - B
Jaguar Type E Coupe - G (ซีรีส์ 1 หรือ 1.5 4.2ลิตร 2-ที่นั่ง)
Koenigsegg CC8S - A
Kawasaki Z1000 - MB
Kawasaki Ninja ZX-10 R - MA
Lamborghini Gallardo Spyder - C
Lamborghini Gallardo SE - B
Lamborghini Murciélago Coupe - A
Lamborghini Miura P400SV - G
Lotus Elise R - D
Lotus Sport Exige 240R - C
Lotus Esprit V8 - D (รุ่นล่าสุด, เวอร์ชันยุโรป)
Maserati Spyder 90th Anniversary - D
Maserati Spyder Cambiocorsa - D
Maserati GranSport - D
Maserati MC12 - A
Maserati 3500 GT - G
McLaren F1 - A
McLaren F1 GTR - A
Mercedes-Benz SLK 55 AMG - D
Mercedes-Benz CLK 55 AMG - D
Mercedes-Benz CLS 55 AMG - D
Mercedes-Benz SL 65 AMG - C
Mercedes-Benz CLK DTM AMG - B
Mercedes-Benz SLR McLaren - A
Mercedes-Benz 300 SL Gullwing - G
MV Agusta F4 Brutale 910S - MB
MV Agusta F4 Tamburini - MA
NISSAN 350Z Coupe - E
NISSAN 350Z Nismo S-Tune - E
Noble M12 GTO-3R - B
Noble M14 - B
Pagani Zonda C12S - A
Pontiac GTO - E (รากฐานจาก Holden Monaro, รุ่นปัจจุบัน)
Pontiac Firebird - G (1970-73 โมเดล, Trans-Am)
Saleen S7 Twin-Turbo - A
Saturn Sky - F
Shelby GT500 - G (ปี 1967 แบบ Fastback พร้อมลายทาง)
Shelby Cobra Daytona Coupe - G
Spyker C8 Laviolette - C
Triumph Speed Triple - MB
TVR Tuscan S - C
TVR Sagaris - C
Volkswagen Golf R32 - F (โมเดลใหม่)
Volkswagen W12 Roadster - C
Volkswagen W12 Coupe - B
Wiesmann Roadster MF3 - D
Megapack
แพ็ครวมรถพิเศษอีก 46 คัน (พร้อมมอเตอร์ไซค์อีก 1 คัน) ที่จะเข้ามาในร้านขายรถของทุก ๆ แห่งในเกาะ Oahu ให้หาจับจองกันได้ และสามารถหาดาวน์โหลด Test Drive Unlimited : Megapack รถเสิรม 46 คัน ได้ที่เว็บ Atari เพื่อสั่งซื้อหรือ XBOX Live Marketplace
รายชื่อรถที่จะเพิ่มเข้ามา เฉพาะ แพ็คเสริม Megapack 46 คัน
Audi RS4 Quattro Saloon / Koenigsegg CCR
Audi S6 / Lamborghini Countach 25th Anniversary
Chrysler Crossfire SRT-6 Coupe / Lamborghini Gallardo Coupe
Dino 246 GT/ Lexus GS 450h
Dodge Challenger RT / Lexus IS 350
Dodge Charger Super Bee / Lexus LS 460 L
Dodge Viper SRT-10 Coupe / Lexus LS 600h L
Edonis / Lexus SC 430
Ferrari 250 GTO / McLaren F1 GT
Ferrari 308 GTS Quattrovalvole / McLaren F1 LM
Ferrari 512 TR / Mercedes CL CLK-GTR
Ferrari 612 Scaglietti / Nissan Skyline GTR R34
Ferrari Challenge Stradale / Noble M400
Ferrari F40 / Pagani Zonda C12S Roadster
GM (Cadillac) Cien Concept / RUF RGT
GM (Cadillac) CTS-V / RUF RK Spyder
GM (Chevrolet) Corvette C1 1957 / RUF Rt 12
GM (Chevrolet) Corvette C6 Convertible / RUF Rturbo
GM (Chevrolet) Corvette Stingray Convertible 1971 / Spyker C8 Spyder
GM (Saturn) Curve Concept / Spyker C8 Spyder
พญาทะละ
พญาทะละ (ဗညားဒလ บะญาดะละ; ? – ธันวาคม ค.ศ. 1774) เป็นพระเจ้าหงสาวดีพระองค์ที่ 2 และพระองค์สุดท้ายในช่วงฟื้นฟูอาณาจักร ครองราชย์ระหว่าง ค.ศ. 1747 ถึง 1757 พระองค์เป็นหนึ่งในผู้นำที่รวบรวมชาวมอญขึ้นโค่นล้มราชวงศ์ตองอูที่ปกครองพม่าตอนล่างได้สำเร็จเมื่อ ค.ศ. 1740
พระราชประวัติ
พญาทะละ มีเชื้อสายไทใหญ่จากเมืองเชียงใหม่ มีพระนามเดิมว่าธอระแซงมู และมีพระนามเดิมในภาษาพม่าว่า อองละ (MY အောင်လှ เอ่าง์ละ) เดิมมีตำแหน่งเป็นนายกองช้าง เมื่อยึดอำนาจจากมองซวยเยนะระทาเจ้าเมืองหงสาวดีแล้ว จึงถวายราชสมบัติแก่สมิงทอพุทธกิตติ ส่วนพระองค์ได้รับแต่งตั้งเป็นพญาทะละ ต่อมาพระองค์ยึดอำนาจจากสมิงทอพุทธกิตติเมื่อ ค.ศ. 1747 แล้วสืบราชบัลลังก์ต่อมา ทรงพระนามว่าพระเจ้าปรมินทราชานราธิบดี
พระองค์สามารถบุกขึ้นไปยึดอังวะ ซึ่งเป็นเมืองหลวงของราชวงศ์ตองอูได้สำเร็จเมื่อ ค.ศ. 1750 ทำให้ราชวงศ์ตองอูล่มสลายลง แต่ความผิดพลาดของพระองค์คือทิ้งกองทัพเล็ก ๆ ไว้ 2 – 3 กองทัพดูแลกรุงอังวะ เป็นโอกาสให้ผู้ใหญ่บ้านมุกโชโบชื่อ มังอองไชยะ สามารถรวบรวมกำลังผู้คนบริเวณเหนืออังวะทั้งหมดพร้อมกับสถาปนาราชวงศ์โกนบอง ใน ค.ศ. 1752 ซึ่งต่อมาได้มีการเถลิงพระนามเป็นพระเจ้าอลองพญา และขับไล่กองทัพหงสาวดีออกจากพม่าตอนบน ได้ทั้งหมดเมื่อเดือนธันวาคม ค.ศ. 1753
พญาทะละได้เริ่มเปิดฉากการโจมตีพม่าตอนบนเมื่อเดือนมีนาคม ค.ศ. 1754 แต่ก็ถูกกองทัพโกนบองโจมตีแตกพ่ายกลับมา ทำให้พระองค์สั่งสำเร็จโทษพระเจ้ามหาธรรมราชาธิบดี กษัตริย์องค์สุดท้ายแห่งราชวงศ์ตองอูและเชื้อพระวงศ์ทั้งหมด พร้อมกับบังคับให้ชาวพม่าตอนล่างตัดผมและแต่งตัวแบบชาวมอญเพื่อเป็นสัญลักษณ์ของความจงรักภักดี
การบุกขึ้นเหนือที่ล้มเหลวของพระองค์ทำให้จากที่เป็นฝ่ายรุก ต้องตกเป็นฝ่ายป้องกันการรุกรานจากกองทัพโกนบอง กระทั่งต่อมาพระเจ้าอลองพญาสามารถเข้ายึดดินแดนสามเหลี่ยมปากแม่น้ำอิระวดีได้สำเร็จ เมื่อเดือนพฤษภาคม ค.ศ. 1755 และยึดท่าเรือของฝรั่งเศส ที่เมืองตานลยีน ได้ในเดือนกรกฎาคม ค.ศ. 1756 และสุดท้ายยึดหงสาวดีได้ในเดือนพฤษภาคม ค.ศ. 1757 พญาทะละและเชื้อพระวงศ์ถูกจับคุมขังที่มุกโชโบ พระองค์ถูกคุมขังนานถึง 17 ปี จนในเดือนธันวาคม ค.ศ. 1774 พระเจ้ามังระพระราชโอรสพระองค์ที่สองของพระเจ้าอลองพญา รับสั่งประหารชีวิตพญาทะละต่อหน้าสาธารณชนหลังเกิดเหตุการณ์กบฏมอญในปี ค.ศ. 1773 เนื่องจากเข้าใจว่าพระองค์สนับสนุนให้มีการเกิดกบฏ
เจ้าพระยามหาโยธา (เจ่ง คชเสนี) ต้นตระกูลคชเสนี สืบเชื้อสายเดียวกับพญาทะละ โดยพญาเจ่งเป็นโอรสของเจ้าเมืองเมียวดีผู้ซึ่งเป็นพระอนุชาของพระยาทะละ โดยพญาเจ่งอพยพเข้ามารับราชการในสยามสมัยกรุงธนบุรี
เทศบาลเมืองตาคลี
เทศบาลเมืองตาคลี เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอตาคลี จังหวัดนครสวรรค์ มีพื้นที่บางส่วนของตำบลตาคลี เป็นเทศบาลเมืองที่มีขนาดใหญ่ที่สุดในจังหวัดนครสวรรค์ และเป็นเมืองที่มีขนาดใหญ่เป็นอันดับที่ 2 ของจังหวัดนครสวรรค์ รองจาก เทศบาลนครนครสวรรค์ ที่อยู่ใน อำเภอเมืองนครสวรรค์ จังหวัดนครสวรรค์
ประวัติ
เทศบาลเมืองตาคลี จัดตั้งขึ้นตามพระราชกฤษฎีกาจัดตั้งเทศบาลตำบลตาคลี จังหวัดนครสวรรค์ พ.ศ. 2524 อยู่ในท้องที่อำเภอตาคลีโดยยกฐานะจากสุขาภิบาลตาคลี อำเภอตาคลี จังหวัดนครสวรรค์ ขึ้นเป็นเทศบาลตำบลตาคลี ตั้งแต่วันที่ 25 มิถุนายน พ.ศ. 2524 ต่อมาเทศบาลตำบลตาคลีได้ยกฐานะเป็นเทศบาลเมืองตาคลี ตามประกาศกระทรวงมหาดไทย เมื่อวันที่ 8 กันยายน พ.ศ. 2548
ชุมชน
ชุมชนภายในเขตเทศบาล มีจำนวน 23 ชุมชน ประกอบด้วย
ประชากร
ประชากรในเขตเทศบาลเมืองตาคลีมีทั้งหมด 23,901 คน จากการสำรวจเมื่อปี พ.ศ. 2560 ประชากรส่วนใหญ่จะเป็นชาวไทยเชื้อสายจีนประกอบอาชีพค้าขาย เศรษฐกิจส่วนใหญ่ขึ้นอยู่กับการพาณิชยกรรม กิจกรรมการค้าตั้งอยู่หนาแน่นบริเวณถนนตาคลีพัฒนา และตลาดศรีเทพ
พ.ศ. 1700
พุทธศักราช 1700 ใกล้เคียงกับ
แคว้นซาร์ดิเนีย
ซาร์ดิเนีย (Sardinia), ซาร์เดญญา (Sardegna) หรือ ซาร์ดิญญา (Sardìgna) เป็นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี เป็นเกาะที่มีขนาดใหญ่ที่สุดเป็นอันดับที่ 2 ในทะเลเมดิเตอร์เรเนียน (อันดับหนึ่งคือเกาะซิซิลี) มีพื้นที่ 24,090 ตารางกิโลเมตร (9,301 ตารางไมล์) มีแผ่นดินที่อยู่ใกล้ที่สุดได้แก่ (เรียงจากทิศเหนือตามเข็มนาฬิกา) เกาะคอร์ซิกาของประเทศฝรั่งเศส คาบสมุทรอิตาลี ประเทศตูนิเซีย และหมู่เกาะแบลีแอริกของประเทศสเปน แคว้นซาร์ดิเนียเป็นส่วนหนึ่งของประเทศอิตาลีและเป็นพื้นที่ปกครองตนเองตามรัฐธรรมนูญแห่งสาธารณรัฐอิตาลี ที่มาของชื่อแคว้นนั้นยังไม่ทราบแน่นอน บางทีอาจมาจากชื่อเรียกของชนเผ่าท้องถิ่นที่เรียกท้องที่นั้นว่า ซาร์ดี
ภูมิศาสตร์
แคว้นซาร์ดิเนียเป็นเกาะที่มีขนาดใหญ่เป็นอันดับสองในทะเลเมดิเตอร์เรเนียน ครอบคลุมพื้นที่ 23,821 ตารางกิโลเมตร ตั้งอยู่ระหว่างละติจูดที่ 38° 51' เหนือ ถึง 41° 15' เหนือ และลองจิจูดที่ 8° 8' ตะวันออกถึง 9° 50' ตะวันออก ชายฝั่งของเกาะซาร์ดิเนียมีความยาวทั้งสิ้น 1,849 กิโลเมตร ส่วนใหญ่จะเป็นที่สูงและโขดหิน
แซยิด
แซยิด หรือสำเนียงกลางว่า เซิงรื่อ (วันเกิด) เป็นประเพณีจีนอย่างหนึ่ง ความหมายของคำที่เรียกนี้คือการทำกิจการในวันคล้ายวันเกิดหรืองานเลี้ยงฉลองวันเกิด สำหรับคนไทย จะเป็นการทำบุญเมื่ออายุ 60 ปี บริบูรณ์ จะมีการหาอาหารดี ๆ รสอร่อยมากินกัน การทำแซยิดนอกจากจะทำกันในหมู่ชาวจีนทุกเพศทุกวัยทุกอาชีพตามฐานะของเขาที่จะทำได้แล้ว คนไทยที่มีฐานะก็ได้รับคตินิยมดังกล่าวมาทำด้วย
ความแตกต่างของงานแซยิดของคนจีนกับคนไทย
คนไทยจะทำบุญเมื่ออายุครบ 60 ปีบริบูรณ์ แต่ของจีนเริ่มทำตั้งแต่อายุเต็มขวบปีไปจนถึง 49 ปี จึงเรียกแซยิด และทำตั้งแต่อายุเต็ม 51 ปีไปจนถึง 59 ปี อายุเต็ม 61 ปีไปจนถึง 79 ปี อายุเต็ม 81 ปี ไปจนถึง 89 ปี อายุเต็ม 91 ไปจนถึง 99 ปี ก็เรียกว่าแซยิด
ส่วนที่ทำในวันคล้ายวันเกิดเมื่ออายุเต็ม 50 ปี เรียกว่าโง่วจั้บซีว อายุเต็ม 60 ปี เรียกว่า ลักจั้บซีว อายุเต็ม 70 ปี เรียกว่า ชิดจั้บซีว อายุเต็ม 80 ปี เรียกว่า โป้ยจั้บซีว อายุเต็ม 90 ปี เรียกว่า เกาจั้บซีว และอายุเต็ม 100 ปี เรียกว่า แปะส่วยซีว
การเสี่ยงทาย
ประเพณีแซยิดเป็นประเพณีสืบเนื่องมาตั้งแต่โบราณ ตามหลักฐานจากหนังสือซื่อหงวนกล่าวว่า การทำแซยิดเป็นประเพณีของชาวกังหลำ คือ ตามประเพณีของชาวกัง ถ้าใครมีลูกไม่ว่าชายหรือหญิงก็ตาม เมื่อลูกมีอายุเต็มขวบปีแล้วจะมีการทำฉี่หยีหรือการเสี่ยงทายลูก โดยฝ่ายพ่อแม่ จะหาสิ่งของมาให้ลูกจับเสี่ยงทาย แต่สิ่งของที่นำมาให้ลูกจับจะแบ่งเป็นสองประเภทคือ ประเภทหนึ่งสำหรับลูกชาย และประเภทหนึ่งสำหรับลูกสาว
ถ้าลูกชาย สิ่งของที่เอามาเสี่ยงทาย จะได้แก่ เสื้อกางเกงชุดหนึ่งเครื่องอาวุธยุทธภัณฑ์และธงเล็ก ๆ อุปกรณ์การเรียนมีแบบเรียน เป็นต้น เครื่องมือสำหรับทำไร่ ทำนา เครื่องมือการช่าง เช่น กบ ขวาน สิ่ว เครื่องสินค้า และของเล่นเด็กต่างๆ ก่อนที่จะทำพิธีเสี่ยงทายลูก ก็จะรอให้บรรดาญาติพี่น้องมาพร้อมหน้าพร้อมตากันเสียก่อน จากนั้นพ่อแม่ก็จะอาบน้ำชำระร่างกายให้ลูก จัดแจงใส่เสื้อตัวใหม่ กางเกงใหม่ให้เรียบร้อย แล้วพามาเคารพญาติพี่น้องส่วนญาติผู้ใหญ่ที่มาร่วม พิธีก็จะเอาสิ่งของต่าง ๆ ออกมาวางรายเรียงเป็นหมวดหมู่ แล้วปล่อยให้เด็กคลานหรือเดินไปหยิบเอาสิ่งใดสิ่งหนึ่ง หากลูกที่เป็นผู้ชายหยิบเป็นอาวุธยุทธภัณฑ์ โตขึ้นจะเป็นทหารหรือนายทหาร หากหยิบอุปกรณ์การเรียนหรือแบบเรียน โตขึ้นจะได้เป็นข้าราชการ ถ้าหยิบเครื่องทำไร่ไถนา โตขึ้นจะเป็นเกษตรกร ถ้าหยิบเครื่องมือช่าง โตขึ้นจะเป็นช่าง ถ้าหยิบเครื่องสินค้า โตขึ้น จะเป็นพ่อค้าพาณิชย์ และถ้าหยิบตุ๊กตาของเล่นต่าง ๆ เติบโตจะยากจนเข็ญใจ ไม่มีดี ส่วนลูกที่เสี่ยงทายเป็นหญิง หยิบเครื่องเย็บปักถักร้อย โตไปในวันหน้าจะได้สามีร่ำรวยเป็นมหาเศรษฐี ถ้าหยิบอุปกรณ์การเรียนโตขึ้นจะได้ผัว/สามีเป็นชาวไร่ชาวนา ถ้าหยิบเครื่องมือช่าง โตขึ้นจะได้ผัว/สามีเป็นช่าง ถ้าหยิบเครื่องสินค้า โตขึ้นจะได้ผัว/สามีเป็นพ่อค้า และถ้าหยิบตุ๊กตาของเล่นต่าง ๆ ผัว/สามีจะเป็นคนยากจนเข็ญใจ
นอกจากการทำพิธี เสี่ยงทายให้แก่ลูกดังกล่าวแล้ว ตามประเพณีการทำแซยิดให้กับลูกของชาวแต้จิ๋ว ยังมีพิเศษไปอีกอย่างหนึ่งคือ เมื่อลูกชาย หรือหญิงก็ตามมีอายุครบ 15 ปี บริบูรณ์ในวันไหน วันนั้นพ่อแม่จะจัดเสื้อกางเกงใหม่ให้ชุดหนึ่ง กับเหล้าอาหารและดอกไม้ห้าอย่าง มีดอกทับทิม เป็นต้น มาโปรยลงที่น้ำอุ่น แล้วให้ลูกอาบน้ำชำระกายจนสะอาดสะอ้าน ขึ้นมาสวมเสื้อกางเกงชุดใหม่ให้เรียบร้อย หลังจากนั้นให้ติดเหล้าอาหารอยู่แต่ในห้องตลอดวัน ตลอดคืน โดยไม่ให้ออกไปไหน แม้จะถ่ายอึฉี่ก็ให้ถ่ายอยู่ในห้องนั้นเอง จนรุ่งขึ้นเสร็จพิธีแล้วจึงให้ออกจากห้อง ไปไหนมาไหนได้ตามปกติพิธี
ดังกล่าวนี้เรียกว่า ชุดหวยฮึง แปลว่า ออกจากสวนดอกไม้แล้วความหมายของการทำเช่นนั้นก็เพื่อแสดงว่า ลูกคนนั้นได้เป็นหนุ่มสาวล่วงเลยภาวะทารกแล้ว
การทำแซยิดในราชสำนัก
การทำแซยิดในประเทศจีน พระเจ้าแผ่นดินก็ทำแซยิด และได้ถือเป็นพระราชประเพณีที่กระทำสืบเนื่องกันมาหลายราชวงศ์ พระราชพิธีแซยิดเริ่มในสมัยราชวงศ์ถัง โดยกษัตริย์ของราชวงศ์นี้พระองค์หนึ่งได้ทรงบัญญัติพระราชพิธีเชยชิวเจี้ยดขึ้น ต่อจากนั้นกษัตริย์ที่สืบสันตติวงศ์ถังก็ทรงกระทำพระราชพิธีนั้นสืบเนื่องไปทุกพระองค์ จนสิ้นราชวงศ์ถังแล้วกษัตริย์ราชวงศ์ชิงก็ได้ถือปฏิบัติต่อมาจนกระทั่งถึงราชวงศ์หงวนจึงได้มีการเปลี่ยนแปลงพระราชพิธีเชยชิวเจี้ยดเป็นบ้วนซิ่วเจี้ยดอยู่ครั้งหนึ่ง
คำว่าโชยชิวเจี้ยด (千壽節) หรือ บ้วนซิ่วเจี้ยด (萬壽節) ก็ดี ก็มีความหมายว่า ตรุษพระชนม์ยืนยาวพันปีหรือหมื่นปี ซึ่งหมายถึงการเฉลิมพระชนมพรรษานั่นเอง แต่ไม่ช้าพระราชพิธีที่ได้ชื่อตามที่กล่าวนี้ก็ถูกเปลี่ยนเป็นคำอื่นอีก จนถึงราชวงศ์หมิงรัชกาลพระเจ้าเม่งสี่จงได้ทรงย้อนกลับไปใช้คำว่าบ้วนซิ่วเจี้ยดเป็นนามพระราชพิธีนั้นสืบเนื่องไปถึงสมัยราชวงศ์ชิง เมื่อมีการเปลี่ยนแปลงการปกครอง พระราชพิธีบ้วนซิ่วเจี้ยดก็เลิกล้มไป แต่ลัทธิธรรมเนียมแซยิดยังคงนิยมทำกันอยู่ต่อมา
ซีซีทีวี 8
ซีซีทีวี-8 เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศวันแรกวันที่ 1 มกราคม พ.ศ. 2537 สถานีโทรทัศน์นี้ออกอากาศประเภทละครโทรทัศน์ เครือข่ายในประเทศสาธารณรัฐประชาชนจีน
ข้าหลวงหลังลาย
ข้าหลวงหลังลาย เป็นเฟิร์นชนิดหนึ่งในวงศ์ Aspleniaceae พบในเขตร้อนของเอเชียตะวันออกเฉียงใต้ ตอนใต้ของออสเตรเลีย รัฐฮาวาย โพลีนีเซีย เกาะคริสต์มาส ประเทศอินเดีย และทางตะวันออกของทวีปแอฟริกา
ลักษณะ
ข้าหลวงหลังลายเป็นเฟินอากาศ อิงอาศัยต้นไม้หรือหินผา ใบใหญ่และยาวรูปขอบขนานคล้ายใบกล้วย ยาว 50-150 ซม. กว้าง 10-20 ซม. ปลายใบแหลมคล้ายใบหอก หนาและแข็งเป็นมันเส้นใบแก่จะเป็นสีดำ การเรียงตัวของใบจะเวียนรอบลำต้น ทำให้ดูคล้ายตะกร้า กลุ่มของอับสปอร์ออกเป็นลายยาวขวางกับใบ เมื่อแก่เป็นสีน้ำตาลดำ
เมดิเตอร์เรเนียนเกมส์
เมดิเตอร์เรเนียนเกมส์ (Mediterranean Games) เป็นการแข่งขันกีฬาหลายชนิดระหว่างประเทศของบริเวณเมดิเตอร์เรเนียน ซึ่งตามปกติจะมีการจัดแข่งขันทุกสี่ปี โดยคณะกรรมการโอลิมปิกอียิปต์ (Egyptian Olympic Committee หรือ EOC)
สรุปเหรียญเมดิเตอร์เรเนียนเกมส์ตลอดกาล
- เซอร์เบีย เข้าร่วมแข่งขันในปี ค.ศ. 2005 ในชื่อ เซอร์เบียและมอนเตเนโกร
กีฬาที่จัดแข่งขัน
ตลอดระยะเวลาที่มีการแข่งขันกีฬาเมดิเตอร์เรเนียนเกมส์ ปรากฏว่ามีการแข่งขันกีฬาทั้งหมด 33 ชนิด ดังตารางต่อไปนี้
พ.ศ. 1701
พุทธศักราช 1701 ใกล้เคียงกับ
จอร์โจ อาร์มานี
จอร์โจ อาร์มานี (Giorgio Armani; 11 กรกฎาคม พ.ศ. 2477-) เกิดที่ เอมิเลีย-โรแมกนา ประเทศอิตาลี เป็นนักออกแบบเสื้อผ้า ชาวอิตาลี เจ้าของผลิตภัณฑ์ จอร์โจ อาร์มานี
ประวัติ
ก่อนที่อาร์มานีจะมาออกแบบเสื้อผ้านั้น อาร์มานีได้ทำงานที่ห้างสรรพสินค้า ลา รีนาเซ็นเต โดยเป็นผู้ออกแบบหน้าต่าง, ตั้งแต่ พ.ศ. 2504-พ.ศ. 2513 อาร์มานีได้เริ่มเป็นดีไซน์เนอร์ออกแบบเสื้อผ้า จนถึงปี พ.ศ. 2517 อาร์มานีและพันธมิตร เซอร์จิโอ กาเลล็อตติ ได้ก่อตั้ง จอร์โจ อาร์มานี เอสพีเอ เพื่อทำเครื่องแบบสำหรับผู้ชายเป็นหลัก ส่วนเครื่องแบบสำหรับผู้หญิงได้ทำขึ้นในปีถัดมา
โทนี สตอร์ม
โทนี รอสแซล (Toni Rossall; October 19, 1995) เป็นนักมวยปล้ำชาวนิวซีแลนด์ที่เกิดในประเทศออสเตรเลียซึ่งได้เซ็นสัญญากับ WWE ภายใต้ชื่อ โทนี สตอร์ม (Toni Storm) ใน Stardom เธอเป็นอดีตแชมป์ World of Stardom และแชมป์โลก SWA เธอยังทำงานอย่างกว้างขวางในสมาคมอิสระของยุโรปซึ่งเธอเป็นอดีตแชมป์หญิงของ Progress และ wXw
ซากโบราณถ้ำชิราโฮะซาโอเนตาบารุ
ซากโบราณถ้ำชิราโฮะซาโอเนตาบารุ เป็นแหล่งบรรพมานุษยวิทยา (paleoanthropological site) ตั้งอยู่บนเกาะอิชิงากิของหมู่เกาะยาเอยามะในประเทศญี่ปุ่น ชิราโฮะ ซาโอเนตาบารุ เป็นถ้ำหินปูน ค้นพบครั้งแรกใน ค.ศ. 2007 เมื่อมีการพัฒนาโครงการก่อสร้างท่าอากาศยานชินอิชิงากิ สมาคมถ้ำหินปูนโอกินาวะพบซากของศีรษะมนุษย์ เท้า และแขนในระหว่าง ค.ศ. 2007 และ ค.ศ. 2009 ตัวอย่างมนุษย์สามร่างสามารถย้อนรอยได้ 20,000–16,000 ปีก่อน นอกจากนี้ ยังพบกระดูกของหมูป่าและนก อีกทั้งจากการสำรวจชั้นหินยังพบกระดูกมนุษย์ราว 300 ชิ้น อายุประมาณ 24,000–20,000 ปี ในระยะเวลาสามเดือนใน ค.ศ. 2011
ใน ค.ศ. 2015 นักวิจัยจากมหาวิทยาลัยรีวกีวและมหาวิทยาลัยโตเกียวประสบความสำเร็จในการหาอายุคาร์บอนของกระดูกสามชิ้นจากทั้งหมดห้าชิ้น ผลการทดสอบระบุอายุของกระดูกว่าอยู่ในช่วง 22,890–18,100 ปีก่อนปัจจุบัน (Before Present, BP) การสำรวจที่เริ่มขึ้นระหว่าง ค.ศ. 2012 และ ค.ศ. 2016 ทำให้ค้นพบชิ้นส่วนมนุษย์มากกว่า 1,000 ชิ้นจากโครงกระดูกมนุษย์อย่างน้อย 19 โครง โดยโครงกระดูกมนุษย์ชิ้นที่ 4 ที่มีความสมบูรณ์แบบมากที่สุดมีอายุราว 27,000 ปีก่อนปัจจุบัน กลายเป็นโครงกระดูกที่สมบูรณ์ซึ่งมีอายุเก่าแก่ที่สุดในเอเชียตะวันออกและเก่าแก่กว่าโครงกระดูกชาวมินาโตงาวะหลายพันปี โดยพิจารณาจากท่าของโครงกระดูก ซากโบราณได้รับการยืนยันว่าเป็นสุสานแห่งแรกในยุคหินของประเทศญี่ปุ่น
กระ
กระมี 3 ชนิด คือ กระตื้น กระลึก และกระเนื้อ
กระตื้น
จะมีลักษณะเป็นจุดสีน้ำตาล มักเป็นบริเวณใบหน้าหรือส่วนที่โดนแสงบ่อยๆ กระตื้นยังแบ่งเป็น 2 ชนิดคือ
กระลึก
มีลักษณะเป็นจุดสีเทาหรือฟ้าอมเทาหลายจุดที่บริเวณโหนกแก้มสองข้าง มักพบในผู้หญิงเอเชียเนื่องจากมีเซลล์สร้างเม็ดสีขึ้นผิดที่ คือไปอยู่ชั้นหนังแท้ เพราะฉะนั้นกระลึกพวกนี้จึงไม่ตอบสนองต่อการทายากำจัดฝ้า
กระเนื้อ
มีลักษณะเป็นตุ่มสีน้ำตาลหรือดำ ซึ่งค่อยๆ ขยายขนาดขึ้นช้าๆ เป็นตุ่มแบนขนาดใหญ่มีขอบชัดเจน ผิวอาจจะเรียบหรือขรุชระก็ได้ ส่วนมากจะเริ่มเป็นตั้งแต่วัยกลางคน และค่อยๆ เพิ่มจำนวนและขนาดขึ้นช้าๆ ตามอายุ มักพบรอยโรคที่ใบหน้าและส่วนของลำตัวผู้ที่มีการตกกระแบบนี้มักมีประวัติคนในครอบครัวเป็นด้วย
การรักษา
กระตื้นนิยมรักษาด้วยเลเซอร์ซึ่งทำให้เกิดสะเก็ดขาวและหลุดออกไป แต่เนื่องจากเป็นกรรมพันธุ์กระนี้จะกลับมาขึ้นใหม่อีกหากไปโดนแสงแดดจัด ส่วนกระลึกแนะนำให้รทำไอพีแอล
ผู้ป่วยไม่ต้องกังวลใจหากไม่ได้รักษา เนื่องจากรอยโรคเหล่านี้จะไม่เปลี่ยนแปลงไปเป็นมะเร็งผิวหนัง
เคอนิกเส็กก์
เคอนิกเส็กก์ ออโตโมทีฟ เอบี (Koenigsegg Automotive AB) เป็นบริษัทรถยนต์สัญชาติสวีเดน มีฐานการผลิตใหญ่อยู่ที่ Ängelholm เน้นการผลิตรถยนต์สมรรถนะสูง
ประวัติ
บริษัทได้ก่อตั้งขึ้นในปี 1994 ในสวีเดน โดยนายคริสเตียน ฟอน เคอนิกเส็กก์ เขาได้ให้เหตุผลว่าเขาใฝ่ฝันที่จะสร้างรถซูเปอร์คาร์ระดับโลกตั้งแต่เป็นเด็กอายุ 5 ขวบ โดยมีภาพยนตร์นอร์เวย์ เรื่อง The Pinchcliffe Grand Prix เกี่ยวกับช่างซ่อมจักรยานผู้ซึ่งสามารถสร้างรถแข่ง เป็นแรงบันดาลใจ หลายปีต่อมารถต้นแบบที่วิ่งบนถนนได้ก็ได้ประดิษฐ์ขึ้นมาครั้งแรกในปี 2002 จนต่อมาก็เป็นรุ่น ซีซี8เอส (Koenigsegg CC8S) แต่ก็ผลิตมาได้เพียง 6 คันเท่านั้น
ในปี 2006 เคอนิกเส็กก์ ได้ออกรุ่น ซีซีเอกซ์ (CCX) ซึ่งสามารถวิ่งตามกฎหมายจราจรได้ในหลาย ๆ ประเทศ รวมถึงประเทศสหรัฐอเมริกา ทำให้เคอนิกเส็กก์เริ่มประสบความสำเร็จและมีชื่อเสียงขึ้น
ในเดือนมีนาคม 2009 เคอนิกเส็กก์ ซีซีเอกซ์อาร์ ได้รับการคัดเลือกจากฟอบส์ ให้เป็นหนึ่งในสิบรถที่สวยที่สุดในประวัติศาสตร์
ในเดือนธันวาคม 2010 เคอนิกเส็กก์ อกีรา ได้รับรางวัลไฮเปอร์คาร์แห่งปี (Hypercar of the Year Award) จาก บีบีซี ท็อปเกียร์ รายการโทรทัศน์ด้านรถยนต์ชื่อดัง
สำหรับในประเทศไทย Koenigsegg (เคอนิกเส็กก์) บริษัทผู้ผลิตรถยนต์ที่สั่งสมประสบการณ์ในการสร้างรถ Hypercar สมรรถนะสูงมายาวนาน กว่า 25 ปี สัญชาตสวีเดน นำเข้าโดย บริษัท เจเนอร์รัล ออโต้ ซัพพลาย จำกัด (ในเครือชาริช โฮลดิ้ง Sharich Holding) และ ตัวแทนจำหน่าย Lamborghini ประเทศไทย รายใหม่
มังรายกะยอชวา
มังรายกะยอชวา (မင်းရဲကျော်စွာ, ; ประมาณ มกราคม 1391 – 13 มีนาคม 1415) ทายาทผู้มีสิทธิโดยตรง แห่ง อังวะ ระหว่าง ค.ศ. 1406 ถึง 1415 และผู้บัญชาการกองทัพอังวะในช่วง สงครามสี่สิบปี ระหว่าง ค.ศ. 1410 ถึง 1415
มังรายกะยอชวาเป็นแม่ทัพที่พระราชบิดาคือ พระเจ้าฝรั่งมังฆ้อง กษัตริย์องค์ที่ 4 แห่งอังวะชื่นชมและไว้วางพระทัยมากที่สุดซึ่งในระหว่าง ค.ศ. 1406 ถึง 1415 ทั้งพระเจ้าฝรั่งมังฆ้องและมังรายกะยอชวาได้ปราบปรามอาณาจักรใกล้เคียงจนราบคาบ
มังรายกะยอชวาได้รับบาดเจ็บระหว่างการรบกับกองทัพหงสาวดีในสงครามสี่สิบปีและปฏิเสธการรักษาจนสิ้นพระชนม์เมื่อวันที่ 13 มีนาคม ค.ศ. 1415 พระเจ้าราชาธิราช กษัตริย์แห่ง อาณาจักรหงสาวดี จึงจัดการฝังพระศพของมังรายกะยอชวาอย่างสมพระเกียรติ
1391 1415
ชัยเสรีเม็ททอลแอนด์รับเบอร์
บริษัท ชัยเสรีเม็ททอลแอนด์รับเบอร์ จำกัด (Chaiseri Metal and Rubber Co., Ltd.) หรือที่รู้จักในชื่อ ชัยเสรี เป็นบริษัทผลิตอาวุธของไทย ที่อธิบายตัวเองว่าเป็น "ผู้เชี่ยวชาญด้านระบบป้องกันดินแดน" ชัยเสรีออกแบบ, ผลิต และอัปเกรดยานเกราะ ในระบบย่อย และระบบตีนตะขาบ
นอกเหนือจากการเป็นผู้จัดหาให้กองทัพบกไทย บริษัทได้ทำการส่งออกไปยัง 37 ประเทศ ประกอบด้วยรัฐอาหรับหลายแห่ง, อาร์เจนตินา, บังกลาเทศ, ชิลี, เดนมาร์ก, มาเลเซีย, นอร์เวย์, ปากีสถาน, ฟิลิปปินส์, สวีเดน, รัสเซีย, สิงคโปร์ และยูเครน
ประวัติ
บริษัทชัยเสรีเริ่มต้นจากการเป็นผู้เชี่ยวชาญด้านยางและชิ้นส่วนที่ทำจากยางกับโลหะ เช่น แกนรับแรงบิดที่เพลาท้าย และยางกันกระแทกสำหรับรถบรรทุกขนส่งสินค้าเชิงพาณิชย์ จากนั้นพวกเขาก็เปลี่ยนไปผลิตล้อรถเคลื่อนที่สำหรับยานเกราะตีนตะขาบของกองทัพบกไทย
จากนั้นบริษัทชัยเสรีก็ได้จัดตั้งโรงงานสร้างรถยนต์ขึ้นใหม่เพื่อซ่อมแซมและอัปเกรดทั้งยานพาหนะมีล้อและตีนตะขาบ จากยานพาหนะขนาดเล็ก เช่น เอ็ม151 ไปจนถึงยานโจมตีสะเทินน้ำสะเทินบก เช่น เอเอวีพี7เอ1
ธุรกิจของบริษัทชัยเสรีเวียนวนประมาณสามสายผลิตภัณฑ์: ยานเกราะป้องกัน "เฟิร์สวิน 4x4" (FW4x4) ระบบรันแฟลตของบริษัทชัยเสรีทำให้ยานพาหนะมีล้อซึ่งมียางที่ชำรุดสามารถวิ่งได้ 150 กิโลเมตรในขณะที่อยู่ในแนวราบ บริษัทชัยเสรีเป็นผู้เชี่ยวชาญในระบบตีนตะขาบ และมีส่วนช่วยในการออกแบบระบบตีนตะขาบจำนวนมากในปัจจุบัน ระบบตีนตะขาบซี108 ของบริษัทชัยเสรีอัปเกรดตีนตะขาบสำหรับยานพาหนะตีนตะขาบ
รายพระนามพระมหากษัตริย์เดนมาร์ก
พระมหากษัตริย์แห่งเดนมาร์ก และ สมเด็จพระราชินีนาถแห่งเดนมาร์ก พระอิศริยยศนี้รวมด้วย
ราชวงศ์อ็อลเดินบวร์คได้ครองพระอิสริยยศนี้ตั้งแต่ พ.ศ. 1991 ถึง พ.ศ. 2406 เมื่อได้ผ่านมาถึงราชวงศ์ชเลสวิช-ฮ็อลชไตน์-ซอนเดอร์บูร์ก-กลึคส์บูร์กซึ่งเป็นสายหนึ่งของราชวงศ์อ็อลเดินบวร์ค ซึ่งเลื่อนลงมาจากเชื้อสายของพระเจ้าคริสเตียนที่ 3 แห่งเดนมาร์ก ราชอาณาจักรได้มีการเลือกกษัตริย์จนกระทั่งพ.ศ. 2203 ได้กลายเป็นระบอบสมบูรณาญาสิทธิราชย์ จนกระทั่ง พ.ศ. 2407 เดนมาร์กได้รวมเป็นสหภาพโดยตนเองด้วยดัชชีแห่งชเลสวิชและฮ็อลชไตน์ พระมหากษัตริย์องค์ปัจจุบันเป็นสมเด็จพระราชินีนาถ คือ สมเด็จพระราชินีนาถมาร์เกรเธอที่ 2 แห่งเดนมาร์ก และมีพระมหากษัตริย์พระองค์อื่น ๆ ได้แก่
ซีซีทีวี 10
ซีซีทีวี 10 (中国中央电视台科教频道) เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อปี 2544 ปัจจุบันออกอากาศผ่านภาคพื้นดิน ทางช่อง 10 ของกรุงปักกิ่ง สถานีช่องนี้ออกอากาศเกี่ยวกับการศึกษา
นานา (เทพี)
นานา (กรีกกุษาณ: Νανα, Ναναια, Ναναϸαο; ซอกเดีย: nny) เป็นเทพสตรีศักดิ์สิทธิ์ในคติชนแบกเตรีย เกิดขึ้นจากการประสมความเชื่อระหว่างเทพีอินันนาของชาวซูเมอร์-บาบิโลน กับเทพีอานาฮีตาของศาสนาโซโรอัสเตอร์ ซึ่งเป็นความเชื่อท้องถิ่นของจักรวรรดิกุษาณ
พ.ศ. 1702
พุทธศักราช 1702 ใกล้เคียงกับ
นานา (เทพี)
เทพีนานาปรากฏนามครั้งแรกในเหรียญกษาปณ์ของกษัตริย์แบกเตรียเมื่อ 100 ปีก่อนคริสต์ศักราช เป็นภาพราชสีห์ สองศตวรรษถัดมาเทพีนานาก็ปรากฏอีกครั้งในเหรียญกษาปณ์และตราประทับของกษัตริย์กุษาณ โดยเฉพาะกลางคริสต์ศตวรรษที่ 2 ซึ่งตรงกับรัชสมัยพระเจ้ากนิษกะ โดยปรากฏภาพเทวีองค์นี้ในลักษณะต่อสู้ โดยมีราชสีห์คุ้มกัน ใกล้เคียงกับเทพีทุรคาในศาสนาฮินดู เพราะเป็นเทพีแห่งสงครามและมีสิงโตคุ้มกันเช่นกัน
พื้นที่จักรวรรดิกุษาณในอดีตครอบคลุมพื้นที่ของชาวอิหร่าน ได้แก่ ซอกเดีย เฟอร์กอนา แบกเตรีย และแอราโคเซีย เรื่อยไปจนถึงคันธาระ และมถุรา ปัจจุบันดินแดนส่วนใหญ่เหล่านี้ขึ้นกับประเทศอัฟกานิสถาน ประเทศปากีสถาน ประเทศทาจิกิสถาน ประเทศอุซเบกิสถาน และทางตะวันออกเฉียงเหนือของประเทศอินเดีย ในประเทศปากีสถานและอัฟกานิสถานมีคำว่า นาวี เป็นคำในภาษาปาทาน แปลว่า เจ้าสาว
เฉลิมไทยอวอร์ด ครั้งที่ 6
เฉลิมไทยอวอร์ด ครั้งที่ 6 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2551 โดยได้ประกาศรายชื่อผู้เข้าชิงในสาขาต่าง ๆ ในวันที่ 18 มกราคม พ.ศ. 2552 การประกาศผลรางวัล ผ่านหน้ากระทู้เฉลิมไทย ในวันที่ 21 กุมภาพันธ์ พ.ศ. 2552 และการมอบรางวัลในวันที่ 31 พฤษภาคม พ.ศ. 2552 ณ พารากอนซีนีเพล็กซ์ ศูนย์การค้าสยามพารากอน เขตปทุมวัน กรุงเทพมหานคร
การเปลี่ยนแปลงของ เฉลิมไทยอวอร์ด ครั้งที่ 6 คือ การเพิ่มจำนวนสาขารางวัลอีก 2 สาขา นั่นก็คือ สาขาภาพยนตร์ฉายนอกรอบแห่งปี ซึ่งเป็นสาขาที่จัดตั้งขึ้นมา สำหรับภาพยนตร์ที่ได้ถูกนำมาฉายในเทศกาลภาพยนตร์ ที่จัดขึ้นในประเทศไทย ตลอดปี พ.ศ. 2551 และสาขาการลำดับภาพในภาพยนตร์แห่งปี ซึ่งเป็นสาขาที่แตกมาจาก งานภาพในภาพยนตร์แห่งปี
:: สาขาภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขาภาพยนตร์ไทยแห่งปี
ผู้เข้าชิงอื่น ๆ
:: สาขางานกำกับภาพยนตร์แห่งปี (สำหรับภาพยนตร์ต่างประเทศ)
ผู้ชนะ
:: สาขางานกำกับภาพยนตร์แห่งปี (สำหรับภาพยนตร์ไทย)
ผู้ชนะ
ผู้เข้าชิงอื่น ๆ
:: สาขานักแสดงชายในบทนำจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขานักแสดงหญิงในบทนำจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขานักแสดงชายในบทนำจากภาพยนตรไทยแห่งปี
ผู้ชนะ
ผู้เข้าชิงอื่น ๆ
:: สาขานักแสดงหญิงในบทนำจากภาพยนตรไทยแห่งปี
ผู้ชนะ
ผู้เข้าชิงอื่น ๆ
:: สาขานักแสดงชายในบทสมทบจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขานักแสดงชายในบทสมทบจากภาพยนตร์ไทยแห่งปี
ผู้ชนะ
ผู้เข้าชิงอื่น ๆ
:: สาขานักแสดงหญิงในบทสมทบจากภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขานักแสดงหญิงในบทสมทบจากภาพยนตร์ไทยแห่งปี
ผู้เข้าชิงอื่น ๆ
:: สาขาบทภาพยนตร์ต่างประเทศแห่งปี
ผู้ชนะ
ผู้เข้าชิงอื่น ๆ
:: สาขาบทภาพยนตร์ไทยแห่งปี
ผู้ชนะ
ผู้เข้าชิงอื่น ๆ
:: สาขาภาพยนตร์แอนิเมชันแห่งปี
ผู้ชนะ
:: สาขาภาพยนตร์ฉายจำกัดโรงแห่งปี
ผู้ชนะ
ผู้เข้าชิงอื่น ๆ
:: สาขาภาพยนตร์นอกรอบแห่งปี
ผู้ชนะ ( เข้าฉายใน Bangkok French Film Festival )